Гу Чън
Мехурчета

Превод от английски: Анатолий Буковски, Лина Бакалова, 2005

chitanka.info

Две малки въздушни мехурчета —

частици от морската пяна,

изплуваха от дълбините

на син океан от мечти…

Прозрачна, сребриста мъглица —

ефирна и лека омара,

полека нагоре се вдига,

люляна от морския бриз…

Подобно на малко дете,

отчаяно вкопчвам се в тебе,

а ти се изтръгваш по малко

и бавно стопяваш съвсем…

С безсилна тъга осъзнавам:

напразно се мъча да върна

отлитащо водно мехурче

обратно в реалния свят…

1980 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.